# Nova Dreta (Dinamarca)

Nova Dreta (en danés: Nye Borgerlige) és un partit polític danés nacional-conservador i populista de dreta. El partit, de lletra electoral D, va ser fundat a la tardor de 2015 per Pernille Vermund i Peter Seier Christensen.
El febrer de 2021 era el més gran en nombre de membres, uns 18.000, només seguit pels Socialdemòcrates i Venstre. Malgrat obtenir un màxim de 6 diputats al 2022, fruit d'una crisi interna va perdre tota la representació parlamentària.

## Etimologia

El nom del partit inclou el plural de la paraula danesa borgerlig que es tradueix literalment com a «cívic», derivat de borger significa «ciutadà». És el terme danés habitual per als partits no socialistes en general, i els partits de centredreta del país en particular. Com a terme marxista, la paraula té el significat de «burgès». Les traduccions imperfectes inclouen «dreta», «conservador», «cívic» o «ciutadania». Així, les traduccions alternatives del nom del partit serien els Nous Conservadors, Partit Nou de la Ciutadania, i similars.

## Història

El 24 de setembre de 2015, Pernille Vermund i Peter Seier Christensen, tots dos antics membres del Partit Popular Conservador, van anunciar que estaven en procés d'establir un partit nou amb el títol en procés de Vi Konservative (Nosaltres, els Conservadors). El partit es va fundar oficialment el 19 d'octubre de 2015 amb el nom de Nye Borgerlige.
El 21 de setembre de 2016 van anunciar que havia reunit les 20.109 signatures necessàries per a presentar-se a les pròximes eleccions generals. Així ho va confirmar el Ministeri d'Afers Socials el 6 d'octubre.
Després de la creació del partit, els regidors de diversos municipis van canviar dels seus partits originals a la Nova Dreta. La majoria d'ells es van perdre a les eleccions locals daneses del 2017, on el partit només va obtenir un escó a l'ajuntament de Hillerød.
A les eleccions generals del 2019, el partit va aconseguir més de 80.000 vots i el 2,4%, equivalent a quatre escons, amb la qual cosa Nye Borgerlige va tenir representació al parlament per primera vegada. A les següents eleccions van ampliar el suport a gairebé 130.000 vots i el 3.7%, traduïts en sis escons. Així però, en pocs mesos i fruit d'una greu crisi interna van perdre tres dels diputats que passarien al Partit Popular Danès (DF) i Lars Boje com a independent. La situació interna s'agreujaria amb la pèrdua de milers de militants i nombrosos càrrecs electes, fins al punt que a inicis de 2024 Vermund, de nou a la direcció del partit, anunciaria que havia recomanat la dissolució del partit i que tant ell com els dos diputats restants passaven a ser no adscrits. Només una setmana després Vermund anunciaria la seva entrada a l'Aliança Liberal, mentre que militants i activistes locals del partit feien una crida a mantenir l'activitat.

## Posicions polítiques

Nye Borgerlige no es considera lligat ideològicament, sinó que es defineix en virtut del seu punt de vista conservador com a partit, que “parteix del fet i vol desenvolupar una societat basada en el coneixement i l'experiència en lloc de revolucionar a partir dels antecedents de la fe i la ideologia”. El partit dona suport a la sortida de Dinamarca de la UE i combina, segons el seu programa de partit, "una política clàssica conservadora basada en valors amb una política econòmica [borgerlig] de dreta i una resistència inequívoca a les convencions i acords supranacionals que limiten la democràcia danesa". Amb aquesta combinació el partit se situa a la dreta de l'espectre polític, tant pel que fa a la dimensió distributiva com de valor.
Els cinc principis primordials del partit són:
* Una forta comunitat cultural de valors;
* Menys estat, més humà;
* Responsabilitat comuna per als més febles de la societat;
* Protecció raonable dels valors naturals;
* Llibertat, democràcia i sobirania nacional.

## Resultats electorals
### Parlament (Folketing)

| Any | Lider | Vots | % | Escons | +/– | Govern |
| 2019 | P. Vermund | 83,228 | 2.4 (#9) | 4 / 179 | Nou | Oposició |
| 2022 | P. Vermund | 129,524 | 3.7 (#10) | 6 / 179 | 2 | Oposició |

## Referències

* ↑ Hoffmann-Hansen, Henrik. «Nye Borgerlige har nu flest medlemmer næstefter S og V» (en danès). Kristeligt Dagblad, 16-02-2021. [Consulta: 17 juliol 2022].
* ↑ «Konservativ afhopper stifter nyt konservativt parti» (en danès). sn.dk - Sjællandske Nyheder, 25-09-2015. [Consulta: 17 juliol 2022].
* ↑ Domino, Søren. «Borgerligt oprør: Nyt parti kan presse de Konservative» (en danès). Berlingske.dk, 28-09-2015. [Consulta: 17 juliol 2022].
* ↑ Error: hi ha arxiuurl o arxiudata, però calen tots dos paràmetres.Vermund, Pernille. «[Pernille Vermund NYE BORGERLIGE 5 ÅR]» (en danès). Facebook. [Consulta: 17 juliol 2022].
* ↑ dr.dk Arxivat 2016-10-07 a Wayback Machine. "Nye Borgerlige kan stille op til næste valg"
* ↑ dr.dk Arxivat 2016-09-23 a Wayback Machine. "Her er Nye Borgerlige allerede repræsenteret."
* ↑ Nye Borgerlige er kun valgt ind i Hillerød Kommune.
* ↑ «Resultater - Hele landet - Folketingsvalg onsdag 5. juni 2019 - Danmarks Statistik». www.dst.dk. [Consulta: 17 juliol 2022].
* ↑ «Nye Borgerlige kommer i Folketinget - TV 2» (en danès). nyheder.tv2.dk, 05-06-2019. [Consulta: 17 juliol 2022].
* ↑ Jørgenssen, Steen A.; Elsøe, Bolette. «Mette Thiesen skifter til DF: Her er hendes nye syn på topskatten, partihop - og den sidste kommentar om en »hård tid«» (en danès), 06-02-2023. [Consulta: 8 febrer 2024].
* ↑ januar 2023, Tirsdag d 24; artikel, kl 11 28 Del denne artikel Del denne. «Mikkel Bjørn forlader Nye Borgerlige og melder sig ind i DF» (en danès), 24-01-2023. [Consulta: 8 febrer 2024].
* ↑ marts 2023, Fredag d 10; artikel, kl 12 03 Del denne artikel Del denne. «Ekskluderet formand forsætter som løsgænger i Folketinget» (en danès), 10-03-2023. [Consulta: 8 febrer 2024].
* ↑ «500 medlemmer er flygtet fra Nye Borgerlige på én uge» (en danès), 17-03-2023. [Consulta: 8 febrer 2024].
* ↑ «Nye Borgerlige har mistet en tredjedel af sine byrådsmedlemmer - TV 2» (en danès), 27-03-2023. [Consulta: 8 febrer 2024].
* ↑ «Pernille Vermund opløser Nye Borgerlige - TV 2» (en danès), 10-01-2024. [Consulta: 8 febrer 2024].
* ↑ «Pernille Vermund bliver medlem af Liberal Alliance - TV 2» (en danès), 17-01-2024. [Consulta: 8 febrer 2024].
* ↑ «På en kro over stegt flæsk vil bagland lægge plan for at holde Nye Borgerlige i live» (en danès), 16-01-2024. [Consulta: 8 febrer 2024].
* 1 2 «Principprogram» (en anglès americà). Nye Borgerlige. [Consulta: 17 juliol 2022].
* ↑ «Nye Borgerlige: Det er afgørende, at Danmark ikke er underlagt EU-domstolen» (en danès). kontrast.dk. [Consulta: 17 juliol 2022].
* 1 2 «Nye Borgerlige | lex.dk» (en danès). Den Store Danske. [Consulta: 17 juliol 2022].